《送道柔与其重北上》
清代·杨维坤

与君耕研春复春，掉臂结客游重闉。前年花发同就道，今年鹏重难为邻。

五战棘闱屡蹭蹬，两番京邸潜悲辛。饥鹰折翼向人叫，老马伏枥安能驯。

惟君干镆焰如电，康庄赠策雷与陈。攫空蛟龙不可测，下笔风雨诚有神。

苏黄妙手世谁似，伊洛的派师传真。儒者气象郁年少，谪仙标格疑前身。

燕山紫桂逼天阙，努力秋风探月窟。市屠壮夫傥问君，道坤今卧南山云。

作者简介：杨维坤，字地臣，号定安，又号素堂，阳湖人。诸生。有《研堂诗稿》、《花外散吟》。